Novica Ministrstva za infrastrukturo in prostor objavljena dne 23.08.2013

**Subvencionirani prevozi za dijake in študente v šolskem/študijskem letu 2013/14**

**Začetek maja 2013 je začel veljati nov Zakon o prevozih v cestnem prometu, ki uvaja novosti, ki se nanašajo na subvencioniranje prevoza dijakov in študentov. Prav tako sta bila v avgustu 2013 sprejeta Pravilnik o izvajanju subvencioniranega prevoza in Pravilnik o določanju cen subvencioniranega prevoza.**  
Pravico lahko uveljavljajo dijaki, študentje in udeleženci izobraževanja odraslih, ki bivajo najmanj 2 km od izobraževalne ustanove. Subvencionirana vozovnica je namenjena tistim upravičencem, ki se dnevno vozijo od kraja bivanja do kraja izobraževanja.

**Novost**, ki jo prinaša nova zakonodaja je tudi možnost nakupa **polletne in letne subvencionirane vozovnice.**

* za **DIJAKE** je možen nakup **polletne vozovnico** za obdobje od 1.9. do 31.1. (5 mesecev) in od 1.2. do 30.6. (5 mesecev), **letne vozovnice** pa za obdobje od 1.9. do 30.6. (10 mesecev),
* za **ŠTUDENTE** je možen nakup **polletne vozovnice** za obdobje od 1.10. do 31.1. (4 mesece) in od 1.2. do 30.6. (5 mesecev), **letne vozovnice** pa za obdobje od 1.10. do 30.6. (9 mesecev).

**Opozorilo:** Nakup polletne in letne vozovnice po 20. dnevu prvega meseca veljavnosti, ni možen.

**Predprodaja** subvencioniranih vozovnic bo potekala **od 26.8.2013 dalje**.

Upravičenci na podlagi izpolnjene **vloge**, ki jo potrdi vzgojno-izobraževalni ali visokošolski zavod, pri izvajalcu medkrajevnega ali mestnega prevoza kupijo subvencionirano vozovnico.

Vloga je dostopna na:  
- spletnih straneh Ministrstva za infrastrukturo in prostor (www.mzip.gov.si)  
- spletnih straneh Ministrstva za izobraževanje, znanost, kulturo in šport (www.mizks.gov.si)  
- spletnih straneh izvajalcev prevozov,   
- na prodajnih mestih izvajalcev prevozov in

- spletnem portalu : [subvencije.ijpp.si](http://subvencije.ijpp.si/)

Ker mora vlogo predhodno potrditi izvajalec vzgojno-izobraževalnega ali visokošolskega programa, si lahko dijaki, študentje in udeleženci izobraževanja odraslih vse potrebne podatke pridobijo pred začetkom šolskega oziroma študijskega leta.

**Cene vozovnic v šolskem/študijskem letu 2013/14**:

|  |  |  |  |  |  |
| --- | --- | --- | --- | --- | --- |
|  | **2013/14** | | | | |
|  | ***MESEČNA VOZOVNICA*** | ***POLLETNA VOZOVNICA*** | | ***LETNA VOZOVNICA*** | |
| ***VRSTA VOZOVNICE*** | 4 MESECE | 5 MESECEV | ŠTUDENTI 9 MESECEV | DIJAKI - 10 MESECEV |
| *Vozovnica za* ***10 voženj na mesec*** | **20** | 70,00 | 87,50 | 135,00 | 150,00 |
| ***1 RAZRED****: do 60 km* | **25** | 90,00 | 112,50 | 180,00 | 200,00 |
| ***2 RAZRED****: več kot 60 km do vključno 90 km* | **35** | 130,00 | 162,50 | 270,00 | 300,00 |
| ***3 RAZRED****: več kot 90 km* | **55** | 210,00 | 262,50 | 450,00 | 500,00 |

|  |  |  |  |  |  |
| --- | --- | --- | --- | --- | --- |
| **Doplačila za mestni promet** |  |  |  |  |  |
|  | **2013/14** | | | | |
|  |  | ***POLLETNA VOZOVNICA*** | | **LETNA VOZOVNICA** | |
| **MESTNI PROMET** | **MESEČNA VOZOVNICA** | 4 MESECE | 5 MESECEV | ŠTUDENTI - 9 MESECEV | DIJAKI - 10 MESECEV |
| *Ljubljana* | **10 evrov** | 40,00 € | 50,00 € | 90,00 € | 100,00 € |
| *Maribor* | **5 evrov** | 20,00 € | 25,00 € | 45,00 € | 50,00 € |
| *Jesenice* | **15 evrov** | 60,00 € | 75,00 € | 135,00 € | 150,00 € |

Vse ostale informacije, vprašanja in odgovori v zvezi z izdajo subvencionirane vozovnice so dostopne na portalu: [subvencije.ijpp.si](http://subvencije.ijpp.si/).